钦定古今图书集成/明伦汇编/氏族典/第416卷 > 《廖用贤尚友录》 > 庾楷
## 钦定古今图书集成/明伦汇编/氏族典/第416卷 > 《廖用贤尚友录》 > 庾楷

按《晋书庾楷传》：“楷，征西将军亮之孙，会稽内史羲小
子也。初拜侍中，代兄准为西中郎将、豫州刺史、假节，
镇历阳。隆安初，进号左将军，使子鸿说王恭举兵，诏
使谯王尚之讨楷，战于慈湖，大败，奔桓元，元用为武
昌太守。楷后惧元必败，密遣使结会稽世子元显，以
谋泄，为元所诛。”